KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. november 22-i ülésére)


TÁRGY: 		KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN


Kiskőrös Város Képviselő-testülete a 32/2023. számú határozatával a Kiskőrös 0183/44, 0183/45, 0183/46, 0183/47 és a 0183/48 hrsz-ú ingatlanok területén napelempark kiépítése érdekében a rendezési terv módosítását kezdeményezte, az ingatlanokat kiemelt fejlesztési területté nyilvánította, beruházás megvalósítására tekintettel. 
A fejlesztéssel érintett ingatlanok egy területfelhasználási egységben vannak. A befektető a hatályos szabályozás szerinti általános borvidéki területfelhasználás módosítását kérte különleges terület – napelempark területfelhasználási egységbe. 
A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés a) pontjának ba) alpontja alapján a módosítás, egyszerűsített eljárás keretében került lefolytatásra.
A Bács-Kiskun Vármegyei Kormányhivatal Állami Főépítészének módosítási javaslatai a tervezési dokumentációba bedolgozásra és megküldésre kerültek. A módosított tervdokumentációt az Állami Főépítész a BK/AFI/544-7/2023. számú záró szakmai véleményben jóváhagyta, a módosítást jogszerűnek ítélte meg és javasolja annak képviselő-testület általi elfogadását.
A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2023. november 17. 


		Domonyi László s.k.,
		       polgármester 



HATÁROZAT-TERVEZET


A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 68. § (1) bekezdés a) pontjának ba) alpontja alapján beruházás megvalósítása érdekében kiemelt fejlesztési területté nyilvánított Kiskőrös 0183/44, 0183/45, 0183/46, 0183/47 és 0183/48 hrsz-ú ingatlanokkal érintett ingatlanok területfelhasználás módosításának eredményeképpen a hatályos Településszerkezeti Tervet a határozat-tervezet 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.


Felelős: 	polgármester
Határidő: 	azonnal, továbbításra 15 nap

